
ZAPISNIK
31. sjednice Vijeća Mjesnog odbora Poljanice,

održane 15. prosinca 2023.

u objektu mjesne  samouprave Poljanice, Dubrava 203,

s početkom u 18,00 sati

 NAZOČNI ČLANOVI VIJEĆA: Vesna Kotarac, Jadranka Milivojević, Ingrid Grgić, Neven Obradović, Ladislav Plantić, Luka Mlinarić i Filip Marinović.

Predsjedava: Vesna Kotarac, predsjednica Vijeća.
Zapisnik vodi: Jadranka Milivojević, potpredsjednica Vijeća.

Predsjednica konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 31. sjednicu Vijeća Mjesnog odbora.


Vijeće jednoglasno prihvaća tekst zapisnika 30. sjednice Vijeća, održane dana 22. studeni  2023.

Predsjednica predlaže dnevni red kao u pozivu uz i dopunu dnevnog reda i to:
· Izbor i imenovanje člana Mandatnog povjerenstva 
· Ostavka na dužnost člana Vijeća Mjesnog odbora Poljanice
· Zahtjevi za jednokratno korištenje prostora mjesne samouprave Poljanice, Dubrava 203
· Zahtjev za povremeno korištenje prostora mjesne samouprave Poljanice, Dubrava 203
Na prijedlog predsjednice, Vijeće jednoglasno prihvaća i utvrđuje

D N E V N I    R E D:
1. Izbor i imenovanje člana Mandatnog povjerenstva – donošenje zaključka
2. Ostavka na dužnost člana Vijeća Mjesnog odbora Poljanice – donošenje zaključka

3. Prijedlog Financijskog plana Mjesnog odbora Poljanice za 2024. – donošenje;
4. Prijedlog Plana malih komunalnih akcija Mjesnog odbora Poljanice u 2024. -donošenje;
5. Prijedlozi radova na održavanju nerazvrstanih cesta Mjesnog odbora Poljanice u 2024. – donošenje zaključka;
6. Prijedlog lokacija za božićno i novogodišnje ukrašavanje u 2024. – donošenje zaključka;
7. Prijedlog lokacija za sanaciju udarnih rupa i ulegnuća na području Mjesnog odbora Poljanice – donošenje zaključka;
8.  Zahtjev za jednokratno korištenje prostora mjesne samouprave Poljanice, Dubrava 203 – donošenje zaključka;
- Lea Šalamunec

- Andreja Kajtaz

- Ana Marija Matošević

- Ivančica Petrišić
9. Zahtjev za povremeno korištenje prostora mjesne samouprave, Dubrava 203 – donošenje zaključka;
-  Dom za starije osobe Dubrava - Zagreb  

10. Pitanja, prijedlozi i obavijesti.
Ad 1. Izbor i imenovanje člana Mandatnog povjerenstva

Predsjednica daje prijedlog da se umjesto Ivana Burića, koji je dao ostavku na dužnost člana Vijeća Mjesnog odbora Poljanice, za člana Mandatnog povjerenstva izabere član Vijeća Luka Mlinarić.

Vijeće jednoglasno donosi

ZAKLJUČAK
Na mjesto člana Mandatnog povjerenstva umjesto dosadašnjeg člana Ivana Burića, koji je dao ostavku na dužnost člana Vijeća Mjesnog odbora Poljanice, imenuje se Luka Mlinarić.
Ad 2. Ostavka na dužnost člana Vijeća Mjesnog odbora Poljanice 
Konstatira se da je dosadašnja članica Vijeća Doris Vrebac Lušo podnijela ostavku na mjesto člana Vijeća, a da je stranka HDZ dostavila Odluku o zamjeni.

Na temelju članka 7. Poslovnika o radu Vijeća Mjesnog odbora Poljanice, Vijeće Mjesnog odbora Poljanice, na 31. sjednici, 15. prosinca 2023. donijelo je

ZAKLJUČAK

o Izvješću Mandatnog povjerenstva o prestanku mandata članu Vijeća Mjesnog odbora Poljanice i početku obnašanja dužnosti zamjenika člana Vijeća

I. Prima se na znanje Izvješće Mandatnog povjerenstva o prestanku mandata članu Vijeća Mjesnog odbora Poljanice i početku obnašanja dužnosti zamjenika člana Vijeća.

II. Dana 06. prosinca 2023. prestaje mandat iz osobnih razloga članici Vijeća Doris Vrebac Lušo. Dana 08. prosinca 2023. Filip Marinović započinje s obnašanjem dužnosti zamjenika člana Vijeća.

III. Ovaj će zaključak biti objavljen na oglasnoj ploči u sjedištu Mjesnog odbora Poljanice.
Predsjednica Vijeća čita tekst prisege, a član Vijeća Filip Marinović izgovara „ PRISEŽEM“

( Potpisani tekst prisege člana Vijeća prilaže se ovom zapisniku )
Ad 3. Prijedlog Financijskog plana Mjesnog odbora Poljanice za 2024.
Predsjednica pojašnjava Financijski plan za 2024. godinu u odnosu na prethodne godine. Prijedlog Financijskog plana Mjesnog odbora Poljanice bitno se razlikuje od prethodnih godina. Bez obrazloženja i pojašnjenja  Financijski plan za 2024. iznosi 48.950,00 EUR (za 2023. g. iznosio je 129.330,00), iz Financijskog plana za 2024. godinu izuzeti su radovi održavanja javnih zelenih površina također bez obrazloženja, a za radove održavanja nerazvrstanih cesta za razliku od 2023. g. kada je bilo predviđeno 62.990,00 EUR, sada je taj iznos za 2024. umanjen na iznos od 33.000,00 EUR. također bez obrazloženja. U raspravi sudjeluju svi vijećnici.
Vijeće traži da se do iduće sjednice u pisanom obliku od nadležnih službi dobije obrazloženje:
- razlog smanjenja prihoda i rashoda u Financijskom planu Mjesnog odbora Poljanice za 2024. godinu

- na koji način i kako će se financirati i izvršavati radovi održavanja javnih zelenih površina na području Mjesnog odbora Poljanice.

Vijeće jednoglasno donosi

Financijski plan Mjesnog odbora Poljanice za 2024.

(Financijski plan nalazi se u privitku zapisnika i njegov je sastavni dio.)
Ad. 4.  Prijedlog Plana malih komunalnih akcija Mjesnog odbora Poljanice u 2024.
Vijeće je raspravilo o planiranim poslovima i iznosu sredstava za obavljanje komunalne djelatnosti redovitog održavanja nerazvrstanih cesta koji se odnosi na asfalterski program. 

Vijeće jednoglasno donosi

Plan malih komunalnih akcija Mjesnog odbora Poljanice u 2024.
( Plan malih komunalnih akcija nalazi se u privitku zapisnika i njegov je sastavni dio. )
Ad 5. Prijedlozi radova na održavanju nerazvrstanih cesta Mjesnog odbora Poljanice u 2024.
Predsjednica je pojasnila da je prijedlog izrađen u skladu s planiranim sredstvima i izvorima

financiranja. U diskusiji oko prijedloga sudjelovali su svi nazočni članovi Vijeća. Iskazano je

nezadovoljstvo što se većina planiranih aktivnosti nije realizirala,  a obzirom na planirana financijska sredstva koja su bitno umanjena za 2024. godinu  upitna je realizacija svih potrebnih planiranih radova.
Nakon rasprave o prioritetnim ulicama, nogostupima te drugim površinama koje je potrebno obnoviti, Vijeće jednoglasno donosi

ZAKLJUČAK

Vijeće Mjesnog odbora Poljanice predlaže da se u okviru djelatnosti održavanja nerazvrstanih cesta, Plana malih komunalnih akcija Mjesnog odbora Poljanice u 2024. izvedu slijedeći radovi:

1. Antolovečki put – kbr. 7 – 9 (dvorišna strana, ulazi u garaže) asfaltiranje i sanacija ulegnuća radi zadržavanja oborinskih voda
2.  Božjakovinska ulica od III. Poljanica do Krotovice – sanacija oštećenog asfalta nakon završetka izgradnje stambene zgrade
3. Sanacija oštećenja šetnice od I do V Poljanica uz ulicu Dubrava

4. Poljanički prilaz – nogostup - uklanjanje dotrajalog i uzdignutog asfaltnog zastora na nogostupu (uzrok korijenje drvoreda – obostrano, predstavlja potencijalno opasnost za pješake)  od raskrižja Poljaničkog prilaza sa ulicama  Dinjevački put i II Novoselski odvojak do raskrižja sa  ulicama Čađavički put i V. Novoselski odvojak

5. Raskrižje ulica Klin i Krotovica – sanacija asfalta na nogostupu (zbog loše izvedenih radova prilikom rekonstrukcije raskrižja) voda se zadržava na nogostupu u velikim količinama – otežano kretanje pješacima 
6. Ulica Klin – nogostup ispred Dječjeg vrtića Medo Brundo, potrebna sanacija ulegnuća asfalta zbog velikog zadržavanja oborina što otežava pristup roditeljima prilikom odvođenja djece u vrtić 
Ad. 6. Prijedlog lokacija za božićno i novogodišnje ukrašavanje u 2024. 
U raspravi sudjeluju svi nazočni članovi Vijeća.

Vijeće jednoglasno donosi

ZAKLJUČAK

Predlažu se sljedeće lokacije za božićno i novogodišnje ukrašavanje u 2024. godini na području Mjesnog odbora Poljanice:

1.  Postavljanje i ukrašavanje božićnog drvca u Parku Dijane Budisavljević

2.  Postavljanje božićnih zvona duž ulice Dubrava, i to od kbr. 203 u smjeru istoka, na  stupove javne rasvjete

Ad 7. Prijedlog lokacija za sanaciju udarnih rupa i ulegnuća na području Mjesnog odbora Poljanice 
Nakon očevida na terenu i dojava od strane građana o potrebi saniranja prijekopa, ulegnuća i udarnih rupa na području Mjesnog odbora Poljanice
Vijeće Mjesnog odbora jednoglasno donosi 
ZAKLJUČAK
Predlaže  se sanacija udarnih rupa i ulegnuća na sljedećim lokacijama na području Mjesnog odbora Poljanice:

1. III. Poljanice – Park Zlate Bartl kod (postavljenog javnog zdenca) – sanacija prijekopa
2. VI. Novoselski odvojak kod k.br.12 – sanacija oštećene kanalice i udarne rupe na kolniku

3. Križanje ulice Poljanički prilaz i Knezovački put – ulegnuće i zadržavanje oborinske vode

4. Križanje ulice II. Poljanice – požarni put kod k.br. 5 – otvorena rupa u asfaltu - opasnost za pješake

5. Lemeški put – kod k.br. 8 – sanacija prijekopa nakon puknuća vodovodne cijevi

6. IX. Novoselski odvojak između k.br. 16 i 17 – ulegnuće u asfaltu, zadržavanje oborinskih voda

7. V. Poljanice kod k.br. 20 – udarna rupa

Ad 8.
Zahtjev za jednokratno korištenje prostora mjesne samouprave Poljanice, Dubrava 203 

- Lea Šalamunec
- Andreja Kajtaz

- Ana Marija Matošević

- Ivančica Petrišić

Vijeću Mjesnog odbora Poljanice upućeni su  zahtjevi za jednokratno korištenje prostora mjesne samouprave.
Vijeće je razmotrilo dobivene zahtjeve za jednokratno  korištenje prostora mjesne samouprave uz naknadu.

Vijeće jednoglasno donosi

ZAKLJUČAK

1.
Odobrava se jednokratno korištenje prostora mjesne samouprave gospođi Lei Šalamunec u  terminu 20. siječnja 2024.  (subota) od 13,00 do 23,00 sati za proslavu rođendana.
2.
 Odobrava se jednokratno korištenje prostora mjesne samouprave gospođi Kajtaz Andreji u terminu 20.04.2024.  (subota) od 13,00 do 18,00 sata za proslavu sv. Potvrde.
3. 
Odobrava se jednokratno korištenje prostora mjesne samouprave gospođi Ana Mariji Matošević u terminu 18.05.2023. (subota) od 14,00 do 18,00 sati za proslavu sv. Potvrde.

4.
Ne odobrava se jednokratno korištenje prostora mjesne samouprave gospođi Ivančici Petrišić u terminu 18.05.2023. g. iz razloga što je  isti termin već odobren na korištenje drugoj osobi.
Prostor iz točke 1. i 2.  ovog Zaključka korisnici će koristiti uz naknadu od 0,08 eura po 1 m2, koju je korisnik dužan platiti na račun Proračuna Grada Zagreba.
Ad 8. Zahtjevi za povremeno korištenje prostora mjesne samouprave, Dubrava 203 
- Dom za starije Dubrava - Zagreb
Vijeću VMO Poljanice upućen su zahtjev za povremeno korištenje prostora u objektu Mjesnog odbora Poljanice, Dubrava 203.

Vijeće na osnovu zahtjeva jednoglasno donosi 

ZAKLJUČAK
Odobrava se povremeno korištenje prostora u objektu Mjesnog odbora Poljanice, Dubrava 203 Domu za starije osobe Dubrava Zagreb u sljedećim terminima:
1. ponedjeljak od 10,00 do 14,00 sati
2. utorak od 10,00 do 12,00 sati i 

3. četvrtak od 10,00 do 12,00 sati
Ad 9. Pitanja, prijedlozi i obavijesti
Predsjednica je vijećnicima predočila pisano izvješće o radu Vijeća od početka mandata do zaključno 31.12.2023. godine.
Završeno u 19,00 sati.
KLASA:024-08/23-003/2415

URBROJ:251-13-11-5/009-23-2

U  Zagrebu, 15. prosinca 2023.
Zapisnik sastavila: Jadranka Milivojević
Zapisnik tehnički i administrativno obradila: Sandra Šukunda

              Predsjednica

Vijeća Mjesnog odbora Poljanice 






             Vesna Kotarac
    

